เดิมร้านตั้งอยู่ริมถนนที่ค่อนข้างแคบ เป็นเพิงไม้เก่า ๆ จอดรถยากหน่อย แต่ตอนนี้ร้านย้ายมาอยู่ที่ใหม่ กว้างกว่าเดิม ลมธรรมชาติพัดเย็นสบาย มีที่จอดรถหน้าร้าน ในร้านมีที่นั่งรับรองลูกค้ามากขึ้น แต่ก็ยังไม่มีป้ายชื่อหน้าร้านนะคะ สามารถเดินทางไปร้านด้วยแผนที่นำทางของวงในได้ค่ะ (ร้านอยู่ไม่ไกลจากที่ตั้งร้านเดิมมากนัก)

ปกติร้านขายอาหารตามสั่ง และ อาหารป่า ราคาอาหารที่สั่งเป็นกับข้าว เฉพาะเท่าที่สั่งทาน ราคาอยู่ที่ประมาณ 100-120 บาท (สูงกว่าก่อนหน้านี้เล็กน้อย) รสชาติอาหารประเภทที่ใส่เครื่องแกงจะหอม กลมกล่อม วันก่อนสั่งกบทอด ทางร้านก็ทอดได้พอดีทาน อร่อยค่ะ

โดยรวมอาหารรสชาติดี บรรยากาศทั่วไปดีค่ะ

